joelniklaus/EU_Wikipedias huggingface dataset:
Τατιάνα Κοσματσιόβα

Η Τατιάνα Βλαντίμιροβνα Κοσματσιόβα (Ρώσικα: Татьяна Владимировна Космачёва) είναι Ρωσίδα ηθοποιός της τηλεόρασης, του θεάτρου και μοντέλο, γεννήθηκε στις 13 Μαρτίου του 1985 στο Ρεούτοφ της Ρωσίας. Έγινε γνωστή από τον ρόλο της στη ρωσική σειρά Закрытая Школа (Ζακρίταγια Σκόλα) Κλειστό Σχολείο (τηλεοπτική σειρά) με συμπρωταγωνιστές τον Αντόν Χαμπάροφ (Антон Хабаров), τον Πάβελ Πριλούτσνι (Павел Прилучный), τον Αλεξέι Κοριακόφ (Алексей Коряков), την Αγκάτα Μουτσενίτσε (Агата Муцениеце), τον  Προχόρ Ντουμπράβιν (Прохор Дубравин) και την Άννα Αντρουσένκο  (Анна Андрусенко) τη χρονική περίοδο 2011-2012, Фобос. Клуб страха (Phobos. Λέσχη Φόβου) (The Phobos) τη χρονική περίοδο 2010 με συμπρωταγωνιστές τους  Πιότρ Φιόντοροφ, Τιμοφέι Καρατάγεφ, Αλεξέι Βορομπιόφ, Πιότρ Τομασέφσκι, Άγκνιγια Κουζνετσόβα και Ρενάτα Πιοτρόφσκι. Έχει ανάστημα 1.70, πράσινα μάτια, καστανά μαλλιά και ζώδιο Ιχθύες, επίσης είναι καλή φίλη με την Αγκάτα Μουτσενίτσε.

Βιογραφία
Η Τατιάνα Κοσματσιόβα γεννήθηκε 13 Μαρτίου το 1985 στη Ρέουτοφ ( περιοχή της Μόσχας ) . Τώρα είναι  πολύ γνωστή στον κινηματογράφο και στο θέατρο.
Εκτός από τα συμβατικά εκπαιδευτήρια φοίτησε σε σχολείο μουσικής, όπου έμαθε να παίζει πιάνο . Μετά από αυτό οι γονείς της την έγραψαν  σε τμήμα μπαλέτου. Η Τατιάνα αποφοίτησε με χρυσό μετάλλιο .

Μετά μπήκε στο Κρατικό Πανεπιστήμιο Οικονομικών,Στατιστικής και Πληροφορικής της Μόσχας ), όλο τον ελεύθερο χρόνο της έπαιζε στο Φοιτητικό Θέατρο με μινιατούρες, παράλληλα με αυτό , εργάστηκε στο θέατρο  "The Voice". Από το 2005 η Τατιάνα φοιτούσε στη Σχολή Θεάτρου Τέχνης Μόσχας και εκπαιδεύτηκε από τον Κονσταντίν Ρέικιν.

Αποφοίτησε από το εκπαιδευτικό θέατρο το 2009 και αμέσως μετά βρήκε δουλειά στο θέατρο Μαγιακόφσκι. Η διαρκής εκπαίδευση στο πανεπιστήμιο της έδωσε την ευκαιρία να κάνει το ντεμπούτο της στην κινηματογραφική βιομηχανία. Έγινε γνωστή πρωταγωνιστώντας στο ψυχολογικό θρίλερ του Ολέγκ Ασαντούλιν Phobos. Λέσχη Φόβου (Фобос. Клуб страха) ( 2010 ) έπαιξε την Γιούλια, και το ρόλο της μαθήτριας γυμνασίου Βικτώρια Κουζνετσόβα στη μυστικιστική σειρά (Закрытая Школа) "Closed School" (Κλειστό Σχολείο (τηλεοπτική σειρά) (2011-2012).Το 2013 της προτάθηκε για να παίξει στο κλιπ του τραγουδιστή Νικήτα Τζιγκούρντα,   σε σκηνοθεσία Ολέγκ Ασαντούλιν. Η Τατιάνα λατρεύει τα ταξίδια. Είναι μία πολύ γνωστή ηθοποιός στη Ρωσία.

Προσωπική Ζωή
Η Τατιάνα έχει πολύ καλές σχέσεις από το καστ της σειράς Κλειστό σχολείο, ιδιαίτερα με τον Πάβελ Πριλούτσνι και την Αγκάτα Μουτσενίτσε.

Φιλμογραφία

Στοιχεία
 Χρώμα Μαλλιών: Καστανά
 Περιγραφή: Ρωσίδα
 Ύψος: 1,70
 Μουσικό Όργανο: Πιάνο
 Χρώμα Ματιών: Πράσινα
 Ζώδιο: Ιχθύες
Η Τατιάνα Κασματσιόβα στο twitter

Εξωτερικοί σύνδεσμοι
 
 http://www.kinopoisk.ru/name/1705585/
 http://www.kinomania.ru/people/1836972/
 https://nl.wikipedia.org/wiki/Tatjana_Kosmatsjeva
 http://7days.ru/stars/tatyana-kosmacheva
 http://bestactor.ru/Kosmacheva-Tatyana

Ρωσίδες ηθοποιοί
Φωτομοντέλα
Ρωσίδες μοντέλα
Τζόζεφ Μόργκαν

Ο Τζόζεφ Μόργκαν (Joseph Morgan, πραγματικό όνομα: Τζόζεφ Μάρτιν, Joseph Martin, 16 Μαΐου 1981) είναι Άγγλος ηθοποιός. Είναι περισσότερος γνωστός για τον ρόλο του Κλάους στην τηλεοπτική σειρά The Vampire Diaries, όπου κατέχει έναν δευτερεύοντα ρόλο, και στο spin-off της: The Originals, στον ρόλο ξανά του Κλάους, όπου είναι και πρωταγωνιστής.

Τα Πρώτα Χρόνια 
Ο Μόργκαν γεννήθηκε στο Λονδίνο, αλλά μεγάλωσε στο Σουόνσι, για 11 χρόνια. Είναι το μεγαλύτερο παιδί στην οικογένεια του και ήταν μαθητής στο Morriston Comprehensive School και αργότερα μελέτησε ένα BTEC Παραστατικών Τεχνών στο Gower College Swansea, πριν την μετακόμιση στο Λονδίνο, για να φοιτήσει στο  Central School of Speech and Drama στα τελευταία εφηβικά του χρόνια.

Καριέρα 
Αρχικά ξεκίνησε στις πρώτες σειρές από Sky One Television Series Hex, στον ρόλο του Τρόυ και εμφανίστηκε να υποστηρίζει ρόλους σε ταινίες όπως το  Alexander και Master and Commander: The Far Side of the World and the BBC Two και σε τηλεοπτικές σειρές The Line of Beauty.Αυτός επίσης εμφανίστηκε στην τηλεόραση στις σειρές  Doc Martin και Casualty, ενώ συν-πρωταγωνίστησε στο Mansfield Park και παράλληλα στο Billie Piper. Το 2010 πρωταγωνίστησε στις mini-σειρές Ben-Hur, στον ρόλο του Ιούδα Μπεν Χουρ, που προβλήθηκαν για πρώτη φορά CBC television στον Καναδά και στο ABC TV στην Αμερική, στις 4 Απριλίου 2010.

Ακόμα, έχει τον ρόλο του Κλάους στις εν εξέλιξη σειρές The Vampire Diaries και The Originals. Στην ταινία Immortals (2011) έπαιξε τον Λύσανδρο και παράλληλα τον Henry Cavill. Το BuddyTV τον ψήφισε ως τον 84ο πιο σέξυ άνδρα του 2011 στην τηλεόραση.

Στις 11 Ιανουαρίου 2013 ανακοινώθηκε ότι ένα back-door pilot επικεντρώθηκε στο The Originals, ο Τζόζεφ Μόργκαν πρωταγωνίστησε ως Νικλάους Μάικλσον, που μεταδόθηκε πρώτη φορά στις 25 Απριλίου 2013.

Προσωπική ζωή 

Ο Μόργκαν υποστηρίζει την φιλανθρωπική οργάνωση Positive Women, συμπεριλαμβανομένων ότι ζητάει από τους φανς του να δωρίσουν.

Παραπομπές

Εξωτερικοί σύνδεσμοι
 

Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Πόρτο Βένερε

Το Πόρτο Βένερε (ιταλικά: Porto Venere, μέχρι το 1991 Portovenere) είναι δήμος και πόλη στην Λιγουρία, στη βόρεια Ιταλία, που ανήκει στην επαρχία Λα Σπέντζια. Ο δήμος υπολογίζεται ότι το Σεπτέμβριο του 2013 είχε 3764 κατοίκους. Αποτελείται από τα χωριά Πόρτο Βένερε, Φετσάνο και Λε Γκράτσιε και τα νησιά Παλμαρία, Τίνο και Τινέττο, τα οποία βρίσκονται υπεράκρια του Πόρτο Βένερε. Το Πόρτο Βένερε μαζί με τα χωριά του Τσίνκουε Τέρρε αποτελούν μνημείο παγκόσμιας κληρονομιάς της UNESCO από το 1997. Η πόλη κατακτήθηκε από τους Γενοβέζους το 1113. Πάνω από τον οικισμό δεσπόζει το κάστρο των Ντόρια, το οποίο χρονολογείται από 12ο-16ο αιώνα μ.Χ.

Παραπομπές 

Πόλεις της Λιγουρίας
Μνημεία Παγκόσμιας Κληρονομιάς στην Ιταλία
Δημοψήφισμα στην Κριμαία (2014)

Ένα δημοψήφισμα για το καθεστώς της Κριμαϊκής Χερσονήσου διεξήχθη στις 16 Μαρτίου 2014 από την τοπική κυβέρνηση της Κριμαίας και την τοπική κυβέρνηση της Σεβαστούπολης. Το δημοψήφισμα είχε ως ερώτημα το αν ο πολίτης επιθυμεί να προσαρτηθεί η Κριμαία στην Ρωσική Ομοσπονδία ή αν επιθυμεί να παραμείνει στην Ουκρανία με μεγαλύτερη αυτονομία και με ταυτόχρονη επαναφορά του Κριμαϊκού συντάγματος του 1992. 

Η χερσόνησος κατοικείται στην πλειοψηφία της από Ρωσόφωνο πληθυσμό, ενώ υπάρχει μια μικρή μειονότητα Ουκρανόφωνων και Τουρκόφωνων Τατάρων. 

Η κυβέρνηση της Ουκρανίας, που ανέτρεψε τον εκλεγμένο πρόεδρο της Ουκρανίας, διαμήνυσε ότι δεν θα αναγνωρίσει το δημοψήφισμα. Η ουκρανική κυβέρνηση βρήκε συμπαραστάτη σε αυτή την άποψη τις ΗΠΑ και την Ευρωπαϊκή Ένωση.

Με σχετικό ψήφισμά της, που δεν έχει ωστόσο δεσμευτικό χαρακτήρα, η γενική συνέλευση του ΟΗΕ έκρινε άκυρο από νομική άποψη το δημοψήφισμα ανεξαρτητοποίησης.

Αποτελέσματα

Παραπομπές

Εξωτερικοί σύνδεσμοι 
 Η επίσημη ιστοσελίδα του δημοψηφίσματος
 Ανεπίσημη ιστοσελίδα του δημοψηφίσματος,ψήφος

Κριμαια
Πολιτική της Ουκρανίας
Εθνική Σοσιαλιστική Πατριωτική Οργάνωση

Η Εθνική Σοσιαλιστική Πατριωτική Οργάνωση ή Εθνικοσοσιαλιστική Πατριωτική Οργάνωση ή Ελληνική Σοσιαλιστική Πατριωτική Οργάνωση  (ΕΣΠΟ) ήταν εθνικοσοσιαλιστική οργάνωση που έδρασε την περίοδο της Κατοχής. Υπέστη συντριπτικό πλήγμα από το σαμποτάζ της αντιστασιακής οργάνωσης ΠΕΑΝ με την ανατίναξη των κεντρικών γραφείων της στην γωνία Γλάδστωνος και Πατησίων τον Σεπτέμβριο του 1942.

Ίδρυση της ΕΣΠΟ
Πρώτος αρχηγός της οργάνωσης ήταν ο ιατρός Γεώργιος Βλαβιανός που παραιτήθηκε όταν προέκυψαν εσωτερικές αντιθέσεις στην οργάνωση μεταξύ Γερμανόφιλων και Ιταλόφιλων. Μετά την εσωτερική διαμάχη, αρχηγός της οργάνωσης αναδείχτηκε από την Γερμανόφιλη πτέρυγα  ο επίσης ιατρός Σπύρος Στεροδήμας. Μια από τις κύριες δράσεις τους ήταν η λεηλασία της συναγωγής στη οδό Μελιδόνη στο Θησείο από το τμήμα νεολαίας της ΕΣΠΟ (Τμήμα Πρωτοπόρων Νέων) καθώς και η κατάδοση κομμουνιστών στις αρχές. Με την ΕΣΠΟ συνεργάστηκε στενά ο Γεώργιος Μερκούρης. Η σφραγίδα της οργάνωσης ήταν η ελληνική σημαία με τον αγκυλωτό σταυρό. Ενώ στα γραφεία της οργάνωσης κυμάτιζε η γερμανική, η ελληνική, η ιταλική και η ιαπωνική σημαία.

Κύριος στόχος της ΕΣΠΟ ήταν η στρατολόγηση Ελλήνων για να δημιουργηθεί ελληνική λεγεώνα ώστε να αποτελέσει τμήμα πολυεθνικού τμήματος των Waffen-SS στον πόλεμο εναντίον της ΕΣΣΔ. Τα σχέδια διακόπηκαν καθώς υπήρξε βέτο από την ιταλική κατοχική δύναμη.

Ανατίναξη των γραφείων της ΕΣΠΟ 
Πολλά στελέχη της και ο αρχηγός της σκοτώθηκαν (29 μέλη της ΕΣΠΟ σκοτώθηκαν 27 μέλη τραυματίστηκαν ενώ  έξι Γερμανοί τραυματίστηκαν ελαφρά), όταν η ομάδα αντιστασιακών της ΠΕΑΝ ανατίναξε τα κεντρικά γραφεία της οργάνωσης στο κέντρο της Αθήνας. Ο θάνατός του αρχηγού της, σήμανε ουσιαστικά το τέλος της ΕΣΠΟ. Μετά την ανατίναξη των γραφείων της ΕΣΠΟ, στις 22 Σεπτεμβρίου 1942, η Γκεστάπο συνέλαβε δέκα εξέχοντες Εβραίους, σε αντίποινα για την έκρηξη.

Μετά την έκρηξη
Αρχηγοί της ΕΣΠΟ μετά την ανατίναξη των γραφείων της ανέλαβαν ο φιλόσοφος Αριστείδης Ανδρόνικος και ο δημοσιογράφος Γεώργιος Τριαντόπουλος. Η οργάνωση στεγάστηκε στην οδό Σταδίου και αργότερα στην οδό Ακαδημίας. Πριν την σύλληψη των μελών της ΠΕΑΝ, η οργάνωση στόχευε στην εκτέλεση του αρχηγού της ΕΣΠΟ Καλλιθέας και στην ανατίναξη των γραφείων της ίδιας συνοικίας.

Τα μέλη της ΕΣΠΟ στην Απελευθέρωση
Δύο μέλη της ΕΣΠΟ εκτελέστηκαν από τον ΕΛΑΣ στα Δεκεμβριανά. Αρκετά μέλη της ΕΣΠΟ καταδικάστηκαν μετά την Απελευθέρωση, αλλά αφέθηκαν ελεύθερα μέσα στα πλαίσια του εμφυλιακού κράτους.

Παραπομπές 

 
Ιστορία της Ελλάδας κατά τον Β΄ Παγκόσμιο Πόλεμο
Φασισμός στην Ελλάδα
Εθνικιστικά κόμματα στην Ελλάδα
Έλληνες συνεργάτες της ναζιστικής Γερμανίας
Αντικομμουνιστικά κόμματα
Αντισημιτισμός στην Ελλάδα
Πάβελ Πριλούτσνι

Ο Πάβελ Βαλέριεβιτς Πριλούτσνι (Ρωσικά: Павел Валерьевич Прилучный, 5 Νοεμβρίου 1987, Σίμκεντ) είναι Ρώσος ηθοποιός.

Βιογραφία
Η μητέρα του είναι χορογράφος και ο πατέρας του, ο οποίος πέθανε όταν ο Πάβελ ήταν 13 ετών, ήταν μποξέρ. Αμέσως μετά το θάνατο του πατέρα του , ο Πάβελ πήγε στη Ρωσία , στο Νοβοσιμπίρσκ , και  έφυγε μόνος του χωρίς την μητέρα του . Από την παιδική του ηλικία έκανε χορογραφία ,τραγούδι και πυγμαχία. Στο Νοβοσιμπίρσκ  εργάστηκε ως courier ενώ παράλληλα άρχισε μπαλέτο, αλλά σύντομα το άφησε λόγω των οικονομικών δυσκολιών. Μετά από αυτό, μπήκε στο Νοβοσιμπίρσκ στη Σχολή του Κρατικού Θεάτρου (Μάθημα Ahreeva , δωρεάν εκπαίδευση ), την οποία ολοκλήρωσε το 2005 και αποφοίτησε από τη Ρωσική Ακαδημία Θεατρικών Τεχνών ( GITIS ) το 2010. Έγινε γνωστός μετά την κυκλοφορία της ταινίας του Paul Sanaeva The Game, όπου έπαιξε το ρόλο του Doc. Στις αρχές του 2010, πρωταγωνίστησε στη συνέχεια του, το The Game 2 . Από τις 2 Ιουλίου του 2011 συμμετέχει σε ένα πρόγραμμα για το NTV, το Chet Πινοσέτ . Το καλοκαίρι του 2011 , πρωταγωνίστησε στο βίντεο όπου έκανε ντεμπούτο για το τραγούδι «Всё решено», που ερμήνευσε η νεαρή τραγουδίστρια Elvira T. Το 2011-2012 έπαιξε τον πρωταγωνιστικό ρόλο στη ρωσική σειρά Ζακρίταγια Σκόλα (Закрытая Школа, μτφρ.  Κλειστό Σχολείο) με συμπρωταγωνιστές τους Αντόν Χαμπάροφ (Антон Хабаров), τον Αλεξέι Κοριακόφ (Алексей Коряков), την Τατιάνα Κοσματσιόβα (Татьяна Космачева), την (Αγκάτα Μουτσενίτσε), τον Προχόρ Ντουμπράβιν (Прохор Дубравин) και Άννα Αντρουσένκο (Анна Андрусенко ).

Προσωπική ζωή
Το 2009 , ορισμένα μέσα μαζικής ενημέρωσης είχαν δημοσιεύσει πληροφορίες σχετικά με μια σχέση με τον Πριλούτσνι και την Αμερικανίδα ηθοποιό Νίκι Ριντ. Αιτία της προσοχής του Τύπου ξεκίνησε από τις φωτογραφίες. Η ηθοποιός είχε κάνει τατουάζ το επίθετό του «ПРИЛУЧНЫЙ».  Μέχρι τον Οκτώβριο του 2011, το τατουάζ έχει εξαφανιστεί. Κατά τη διάρκεια των γυρισμάτων του Ζακρίταγια Σκόλα (Κλειστό Σχολείο), συναντήθηκε με την ηθοποιό και μοντέλο Αγκάτα Μουτσενίτσε (Агата Муцениеце). Τον Αύγουστο του 2011 , το ζευγάρι παντρεύτηκε κρυφά στο ληξιαρχείο της Μόσχας. Στις 11 Ιανουαρίου του 2013 έκαναν ένα γιο τον Τιμοφέϊ. Στις 3 Μαρτίου του 2016, γεννήθηκε η κόρη τους Μία.  Στις 24 Φεβρουαρίου 2020, το ζευγάρι ανακοίνωσε διαζύγιο και στις 15 Ιουνίου, η διαδικασία διαζυγίου έληξε.

Φιλμογραφία

Εξωτερικοί σύνδεσμοι

 http://www.imdb.com/name/nm3488770/
 http://www.kinopoisk.ru/name/1681168/
 http://www.kinomania.ru/people/2664082/

Ρώσοι ηθοποιοί
Τσεζένα

Η Τσεζένα (ιταλικά: Cesena) είναι πόλη και δήμος στην Εμιλία-Ρομάνια, στη βόρεια Ιταλία και ανήκει στην επαρχία Φορλί-Τσεζένα. Σύμφωνα με υπολογισμούς του 2013, η Τσεζένα έχει 97.100 κατοίκους και είναι η δεύτερη μεγαλύτερη πόλη στην επαρχία μετά το Φορλί. Βρίσκεται νότια της Ραβέννας και ανατολικά του Ρίμινι, στις όχθες του ποταμού Σάβιο, στους πρόποδες των Απέννινων.

Η πόλη πιθανότατα δημιουργήθηκε από τους Ετρούσκους και κατακτήθηκε από τους Ρωμαίους, οι οποίοι της έδωσαν τον όνομα Καισένα (Caesena), τον 3ο αιώνα π.Χ. Η πόλη αποτελούσε σταθμό στη Βία Αιμιλία. Αργότερα η πόλη ήταν οχυρό των Οστρογότθων και των Βυζαντινών, οι οποίοι κατασκεύασαν τείχη. Η πόλη βρισκόταν υπό την εξουσία του εξαρχάτου της Ραβέννας. Όταν κατακτήθηκε από τους Φράγκους δόθηκε στα Παπικά Κράτη. Η πόλη γνώρισε στη συνέχεια πολλές αναταραχές, μέχρι να γίνει ελεύθερη από τον 11ο μέχρι το 13ο αιώνα. Το 1377 η πόλη καταστράφηκε από τον Ρομπέρτο, καρδινάλιο της Γένοβας (μετέπειτα Αντίπαπας Κλήμης Ζ΄) και στη συνέχεια πέρασε στην κατοχή της οικογένειας Μαλατέστα, από το Ρίμινι, μέχρι το 1465, όταν και έγινε πάλι μέρος των Παπικών Κρατών. Η πόλη επί της κυριαρχίας των Μαλατέστα άκμασε και ανακατασκευάστηκε το κάστρο στο λόφο πάνω από την πόλη (Ρόκα Μαλατεστιάνα), ενώ κοντά στο κάστρο χτίστηκε η Μαλατεστιανή Βιβλιοθήκη, η πρώτη δημόσια βιβλιοθήκη της Ευρώπης. Οι πάπες Πίος ΣΤ΄ και Πίος Ζ΄ γεννήθηκαν στη Τσεζένα το 1717 και 1740 αντίστοιχα. Κάτοικοι της πόλης έλαβαν μέρος στον αγώνα για την ενοποίηση της Ιταλίας τον 19ο αιώνα

Η πόλη είναι σημαντικό αγροτικό κέντρο, με βιομηχανία παρασκευής ζάχαρης και μεταποίησης φρούτων. Η πόλη είναι επίσης σημαντικός τουριστικός προορισμός, γνωστός για το φαγητό και το κρασί.

Δείτε επίσης
Βιβλιοθήκη Μαλατεστιάνα

Παραπομπές 

Πόλεις της Εμίλια-Ρομάνια
Κυριάκος Σιμόπουλος

Ο Κυριάκος Σιμόπουλος (1921-2001) ήταν δημοσιογράφος και ιστοριοδίφης.

Βίος
Ο Κυριάκος Σιμόπουλος γεννήθηκε στις 31 Δεκεμβρίου του 1921 στο Καστανοχώρι Μεγαλόπολης (Κραμποβό). Σπούδασε στη Νομική Αθηνών. Στη διάρκεια της  γερμανικής κατοχής  συμμετείχε ενεργά στην Εθνική Αντίσταση και έγραφε με το ψευδώνυμο "Αχιλλέας" στον παράνομο Τύπο της Εθνικής Αντίστασης από το όρος Ελικώνα. Το 1947, και ενώ υπηρετούσε τη  στρατιωτική του θητεία, εξορίστηκε στη Μακρόνησο όπου έμεινε μέχρι το 1950. 
Μετά την απελευθέρωση ασχολήθηκε με τη δημοσιογραφία για 35 χρόνια συνεργαζόμενος  με πολλές εφημερίδες όπως τη "Δημοκρατική Αλλαγή", "Βήμα" (επί εννέα χρόνια σαν διευθυντής σύνταξης), "Ανεξάρτητος Τύπος", "Σημερινά" και τέλος "Βραδυνή" απ' όπου συνταξιοδοτήθηκε το 1985. Στα άρθρα του υπέγραφε με το μυθικό ψευδώνυμο Ανταίος.  Από το 1961 επιμελούνταν, στο ραδιόφωνο του  Ε.Ι.Ρ, την εκπομπή Ο κόσμος του βιβλίου, μέχρι το  1967. Πέθανε στις  14 Οκτωβρίου του 2001 στην Αθήνα.

Συγγραφικό έργο
 Ξένοι ταξιδιώτες στην Ελλάδα, τομ. 1-4, χ.ε. 1970-76, εκδ. Στάχυ, 2001
 Η γλώσσα και το Εικοσιένα, εκδ. Ελλάδος, 1971, εκδ. Στάχυ, 2004
 Πως είδαν οι ξένοι την Ελλάδα του '21 (1821-1829), τομ. 1-5, χ.ε. 1979-82, εκδ. Στάχυ, 1999, εκδ. Πιρόγα, 2007
 Ιδεολογία και αξιοπιστία του Μακρυγιάννη, εκδ. Ερμής, 1986, εκδ. Στάχυ, 2009
 Βασανιστήρια και εξουσία: Από την ελληνορωμαϊκή αρχαιότητα, το Βυζάντιο και την Τουρκοκρατία ως την εποχή μας, χ.ε. 1987, εκδ. Στάχυ, 1997, εκδ. Πιρόγα, 2010
 Ξενοκρατία, μισελληνισμός και υποτέλεια, χ.ε. 1990, εκδ. Στάχυ,1999
 Η διαφθορά της εξουσίας, χ.ε. 2001, εκδ. Στάχυ, 1992, 2003
 Η λεηλασία και καταστροφή των ελληνικών αρχαιοτήτων, εκδ. Στάχυ, 1993, εκδ. Πιρόγα, 2010
 Ο μύθος των «Μεγάλων» της Ιστορίας: Εξολοθρευτές και τύραννοι λαών, βάρβαροι και διεφθαρμένοι - Από τον Αλέξανδρο και τον Κωνσταντίνο ως τον Φρειδερίκο και τον Ναπολέοντα, εκδ. Στάχυ, 1995, χ.ε. 1995, εκδ. Πιρόγα, 2010
 Διδάγματα κοινωνικοπολιτικά των παροιμιών όλων των εθνών, εκδ. Στάχυ, 1996
 Διανοούμενοι και καλλιτέχνες, ευτελείς δούλοι της εξουσίας, εκδ. Στάχυ, 1997, 2004
 Μύθος, απάτη και βαρβαρότητα οι Ολυμπιάδες, εκδ. Στάχυ, 1998
 Μυθοπλαστία όλες οι Θρησκείες της οικουμένης, εκδ. Στάχυ, 1999
 Χρονογραφήματα, τομ. Α, εκδ. Στάχυ,2001

Παραπομπές

Πηγές

Γεώργιος Μέγας, «Βιβλιοκρισία: Κυριάκου Σιμόπουλου, Ξένοι ταξιδίωτες στην Ελλάδα τομ.Α 333μ.Χ.-1700.Αθήνα, 1970,Σχ.8ον,σελ.766.Τομ.Β: 1700-1800.Αθήνα 1973 Σχ.8ον,σελ.839»,Λαογραφία, 28(1972), σελ.407-410
Αρκάδων Who is Who 
«Εφυγε» ο δημοσιογράφος Κυριάκος Σιμόπουλος

Εξωτερικοί σύνδεσμοι
 Ο Κόσμος του βιβλίου κείμενο από τη ραδιοφωνική εκπομπή την οποία παρουσίαζε ο Σιμόπουλος στο Ε.Ι.Ρ 
 Ξένοι Ταξιδιώτες στην Ελλάδα, Νέα Εστία,τχ. 1051,τομ.89(15 Απριλίου 1971), σελ.515 κ.εξ 
 Αυτοί λεηλάτησαν τους ελληνικούς θησαυρούς βιβλιοπαρουσίαση Ελευθεροτυπία 
 Βιβλιοπαρουσίαση Πώς είδαν οι ξένοι την Ελλάδα του 21 
 Βιβλιοπαρουσίαση Πώς είδαν οι ξένοι την Ελλάδα του 21
 Βιβλιοπαρουσίαση Πώς είδαν οι ξένοι την Ελλάδα του 2129/3/1980 Τα Νέα 
 Βιβλιοπαρουσίαση Ξενοκρατία μισελληνισμός και υποτέλεια 
 

Έλληνες δημοσιογράφοι
Μέλη του ΕΑΜ
Σάιμον Κερκ

Ο Σάιμον Κερκ (αγγλ. πλήρες όνομα Simon Frederick St. George Kirke, 28 Ιουλίου 1949) είναι Άγγλος μουσικός γνωστός ως ντράμερ των συγκροτημάτων Free και Bad Company.

Βιογραφία
Ο Κερκ γεννήθηκε στο Λάμπεθ του κεντρικού Λονδίνου, αλλά μεγάλωσε στην επαρχία της Ουαλίας. Ξεκίνησε να παίζει τύμπανα σε παιδική ηλικία και έγινε ημί-επαγγελματίας στα 14 του χρόνια. Τρία χρόνια αργότερα άφησε το σχολείο για να συνεχίσει ως επαγγελματίας μουσικός.

Το 1968 σχημάτισε τους Free μαζί με τους Πωλ Ρότζερς, Πωλ Κοσσόφ και Άντι Φρέιζερ, με τους οποίους κυκλοφόρησε έξι στούντιο και ένα ζωντανά ηχογραφημένο άλμπουμ σε πέντε χρόνια. Η μεγαλύτερη επιτυχία του συγκροτήματος ήταν το τραγούδι "All Right Now" που σκαρφάλωσε στο Top-5 και στις δύο πλευρές του Ατλαντικού. Κατά τη διάρκεια της διάλυσης των Free για το δεύτερο μισό του 1971, ο Κερκ σχημάτισε τους Kossoff Kirke Tetsu Rabbit μαζί με τον Πωλ Κοσσόφ, τον Τετσού Γιαμαούτσι και τον Τζον Μπούντρικ, κυκλοφορώντας τον ομώνυμο δίσκο τους.

Οι Free διαλύθηκαν οριστικά το 1973 και ο Κερκ δημιούργησε τους Bad Company με τον Ρότζερς στο φωνητικά, τον κιθαρίστα Μικ Ραλφς και τον μπασίστα Μποζ Μπάρελ. Μέχρι το 1982 ηχογράφησαν έξι στούντιο άλμπουμ, εκ των οποίων τα τέσσερα σκαρφάλωσαν στο Top-5 του Billboard και έγινε πολυπλατινένια.

Μετά τη διάλυση των Bad Company το 1982, ο Κερκ συμμετείχε στους Wildlife, περιοδεύοντας με τους Michael Schenker Group και κυκλοφορώντας το ομώνυμο τους άλμπουμ την επόμενη χρονιά, χωρίς να γνωρίσουν εμπορική επιτυχία.

Το 1986 επέστρεψε στους επανενωμένους Bad Company, ηχογραφώντας μαζί τους άλλα έξι στούντιο άλμπουμ, όπως και το ζωντανά ηχογραφημένο "What You Hear Is What You Get: The Best of Bad Company". Επίσης, συμμετείχε σε τρεις περιοδείες των All Star Band του Ρίνγκο Σταρ, το 1997, το 1999 και το 2000.

Έχει κυκλοφορήσει δύο προσωπικούς δίσκους, το "Seven Rays of Hope" το 2005 και το "Filling the Void" το 2011.
Διαμένει στο Μανχάταν με τη σύζυγο του Λορέην Ντελάλ και τα τέσσερα παιδιά τους.

Δισκογραφία

Πηγές
 Biography & Stats - Simon Kirke Official Website
 Simon Kirke | Biography | AllMusic
 Ringo And The All Starrs - Simon Kirke

Εξωτερικοί σύνδεσμοι 
 Επίσημη ιστοσελίδα του Σάιμον Κερκ

Ντράμερς
Άγγλοι μουσικοί
Ροκ μουσικοί
Αναστάσιος Κωλέτσης

Ο Αναστάσιος Κωλέτσης του Ιωάννη (1870- ;)  ήταν Έλληνας γιατρός και πολιτικός. Υπηρέτησε ως βουλευτής Πρέβεζας από το 1915 ως το 1917.

Βιογραφία 
Καταγόταν από τους Παπαδάτες και ήταν παντρεμένος με τη Λαμπρινή Σιώζη. Στις εκλογές που διεξήχθησαν στις 6 Δεκεμβρίου 1915 ο Κωλέτσης εξελέγη βουλευτής με το συνδυασμό της Ηνωμένης Κυβερνητικής Παράταξης. 

Για μερικά χρόνια χρημάτισε Δήμαρχος Φιλιππιάδας.

Παραπομπές 

Βουλευτές Πρέβεζας
Έλληνες ιατροί του 19ου αιώνα
Έλληνες ιατροί του 20ου αιώνα
Γκέτινγκεν

Το Γκέτινγκεν (γερμανικά: Göttingen), ή Γοττίγγη, είναι πόλη στην Κάτω Σαξονία, Γερμανία, διάσημη για τα πανεπιστήμιά της και κυρίως για το πανεπιστήμιο του Γκέτινγκεν, το οποίο ιδρύθηκε το 1737. Η πόλη το 2012 είχε 116.052 κατοίκους. Είναι κτισμένη στις όχθες του ποταμού Λάινε.

Κοντά στο Γκέτινγκεν υπήρχε ένα χωριό, το Γκούτινγκι, το οποίο αναφέρεται για πρώτη φορά το 953 μ.Χ. Το χωριό βρισκόταν λίγα χιλιόμετρα βορειότερα από τη σημερινή πόλη. Η σημερινή πόλη ιδρύθηκε στο τέλος του 12ου αιώνα και πήρε το όνομά της από το ρέμα Γκότε και την κατάληξη -ινγκ, που σημαίνει ζω. Το αρχικό χωριό τελικά έγινε μέρος της πόλης το 1360. Η πόλη ανήκε στην Χανσεατική Ένωση, μιας εμπορικής-οικονομικής ένωσης, για σχεδόν δύο αιώνες με αποτέλεσμα να ακμάσει, ενώ υπήρξε έδρα της Ηγεμονίας του Γκέτινγκεν, τμήμα του Δουκάτου του Μπράουνσβαϊγκ-Λύνεμπουργκ. Η πόλη στη συνέχεια λόγω πολιτικών διαμαχών έχασε τη σημασία της. Το 1737, ο  Γεώργιος Β΄ της Μεγάλης Βρετανίας, ο οποίος ήταν ταυτόχρονα και δούκας του Αννόβερου, επέλεξε την πόλη για να κτίσει το πανεπιστήμιο της περιοχής. Σύντομα το πανεπιστήμιο έγινε το μεγαλύτερο της Ευρώπης, με 800 φοιτητές. Μέχρι σήμερα στο Γκέτιγκεν έχουν σπουδάσει ή διδάξει 42 βραβευμένοι με Νόμπελ.

Το Γκέτινγκεν είναι μια πανεπιστημιούπολη. Εκτός από το Πανεπιστήμιο του Γκέντιγκεν, στην πόλη βρίσκονται το Ινστιτούτο Γκαίτε του Γκέτινγκεν και τα Ινστιτούτα Μαξ Πλανκ για Βιοφυσική Χημεία, Πειραματική Ιατρική, Μελέτη Θρησκευτικής και Εθνικής Ποικιλίας, Δυναμικής και Αυτοοργάνωσης και μελέτης του Ηλιακού Συστήματος. Στην πόλη σήμερα βρίσκονται περίπου 25.000 φοιτητές.

Αδελφοποιημένες πόλεις 
Το Γκέτιγκεν έχει αδελφοποιηθεί με:
 Τσέλτενχαμ, Ηνωμένο Βασιλείου (1951)
 Τόρουν, Πολωνία (1978)
 Πω, Γαλλία (1983)
 Βιτεμβέργη, Γερμανία (1988)

Παραπομπές 

Πόλεις της Κάτω Σαξονίας
Μέλη της Χανσεατικής Ένωσης
Αράτωρ

Ο Αράτωρ  ήταν χριστιανός κληρικός από τα Μεδιόλανα. Έζησε τον 6ο μ.Χ αιώνα. Ασχολήθηκε με την ποίηση και έγραψε σε δακτυλικούς εξάμετρους στίχους τις Πράξεις των Αποστόλων παραφρασμένες με τίτλο Historia Apostolica.

Παραπομπές
Οροσειρά Κιούμρα

Ο ορεινός όγκος Κιούμρα ( γαελ. Na Comaraigh) είναι οροσειρά της Ιρλανδίας με μέγιστο υψόμετρο 792 μ. (κορυφή Φάουσκουμ (Fauscoum)). Πρόκειται για παγετωνική οροσειρά στο νοτιοανατολικό τμήμα της Ιρλανδίας, στην κομητεία Γουότερφορντ (County Waterford), που εκτείνεται μεταξύ της κωμόπολης Κλόνμελ (Clonmel) και των χωριών Κιλροσσάντρι (Kilrossanty) της κομητείας Τιπερέρι και Κίλμακτόμας (Kilmacthomas) της κομητείας Γουότερφορντ.

Οι δώδεκα χαμηλές κορυφές τους αποτελούν δημοφιλή τόπο αναρριχήσεων και ορειβασίας.

Παραπομπές 

Κιουμρα
Πιότρ Φιόντοροφ

Ο Πιότρ Πετρόβιτς Φιόντοροφ (Пётр Петрович Фёдоров) είναι Ρώσος ηθοποιός του κινηματογράφου και του θεάτρου, γεννημένος 21 Απριλίου του 1982. Είναι γνωστός από τη συμμετοχή του στην πολεμική ταινία του 2013 Στάλινγκραντ, σε σκηνοθεσία του Φιόντορ Μπονταρτσούκ.

Βιογραφία
Γεννημένος 21 Απριλίου του 1982 στη Μόσχα, σε μία οικογένεια καλλιτεχνών. Αποφοίτησε από το σχολείο με 8 και μετά το θάνατο του πατέρα του (επίσης ηθοποιός), ασχολήθηκε με την υποκριτική.Το 2001, το 2006 έπαιξε στη τηλεοπτική σειρά Το Κλαμπ (Клуб) με την Νάστια Ζαντορόζναγια έπαιξε πρωταγωνιστικό ρόλο στην ταινία 101-Й КИЛОМЕТР, Το 2010 είχε πρωταγωνιστικό ρόλο στη ταινία The Phobos ή Φόβος. Λέσχη Τρόμου μαζί με τους Τιμοφέι Καρατάγεφ, Αλεξέι Βορομπιόφ, Τατιάνα Κοσματσιόβα, Πιότρ Ταμασέφσκι, Άγκνιγια Κουζνετσόβα και Ρενάτα Πιοτρόφσκι. Το 2011 έπαιξε στην ταινία Η ΠυραΜΜΜίδα (ПираМММида) με τους: Αλεξέι Σερεμπριακόφ και Φιόντορ Μπονταρτσούκ. Το 2013 έπαιξε στην κωμική ταινία Одноклассники.ru: наслискай удачу με τους: Τίματι ο οποίος είναι Ρώσος ράπερ και ηθοποιός, τον Snoop Dog και τη Ζάννα Φρίσκε που είναι Ρωσίδα τραγουδίστρια, ηθοποιός και μοντέλο, και στην ταινία Ёлки 3 με τον Ιβάν Ούργκαντ. Η ταινία που τον έκανε ευρύτερα γνωστό είναι η ταινία Στάλινγκραντ (2013, ταινία), βασίζεται στον πόλεμο ανάμεσα Ρωσία και Γερμανία από τις 17 Ιουλίου μέχρι 2 Φεβρουαρίου του 1943, με νικητές τους Ρώσους. Η ταινία δέχτηκε πολύ καλές κριτικές, σε σκηνοθεσία του Φιόντορ Μπονταρτσούκ και μαζί του πρωταγωνιστούν ο Τόμας Κρέτσμαν και η Γιανίνα Στουντίλινα. Στη Ρωσία ο Πιότρ Φιόντοροφ είναι πολύ γνωστός ηθοποιός. Έχει ανάστημα 1.80 σκούρα μαλλιά και καστανά μάτια.

Στοιχεία
 Χρώμα Μαλλιών: Καστανά
 Χρώμα Ματιών: Καστανά
 Ύψος: 1,80
 Περιγραφή: Ευρωπαίος Ρώσος
 Ζώδια: Ταύρος (αστρολογία)

Φιλμογραφία

Εξωτερικοί Σύνδεσμοι

 http://www.kinopoisk.ru/name/52108/
 http://www.kinomania.ru/people/1021275/
 
  http://vk.com/id103860489

Ρώσοι ηθοποιοί
Γενισέι

Ο Γενισέι (ρωσικά: Енисе́й), γνωστός στα ελληνικά και ως Ιενεσέης, είναι ποταμός της κεντρικής Ρωσίας και αποτελεί το μεγαλύτερο ποτάμιο σύστημα που εκβάλλει στον Αρκτικό ωκεανό. Ο ποταμός πηγάζει από τη Μογγολία και ακολουθώντας πορεία προς το βορρά, μεγαλώνοντας καθώς δέχεται τα νερά πολυάριθμων παραποτάμων, εκβάλλει στο κόλπο Γενισέι, στη θάλασσα Κάρα, αποστραγγίζοντας μεγάλο τμήμα της κεντρικής Σιβηρίας. Μεγάλοι παραπόταμοι του Γενισέι είναι ο Ανγκαρά, ο μέσος και ο Κάτω Τουνγκούσκα. Η Βαϊκάλη εκρέει στον Ανγκαρά. Η μακρύτερη ποτάμια οδός είναι αυτή του Γενισέι-Ανγκαρά-Σελενγκά-Ίντερ με μήκος 5.539 χιλιόμετρα. Η λεκάνη απορροής του έχει έκταση 2.580.000 τετραγωνικά χιλιόμετρα. Ο ποταμός είναι πλωτός για φορτηγίδες όταν δεν είναι παγωμένος. Ο ποταμός διασχίζει την τάιγκα και την αρκτική τούνδρα.

Ποταμοί της Ρωσίας
Πύργος του Λεάνδρου

Ο Πύργος του Λεάνδρου ή «Πύργος της Κόρης» (στα τουρκικά Kız Kulesi) βρίσκεται πάνω σε νησάκι στη νότια είσοδο του Βοσπόρου, 200 μέτρα από την ασιατική ακτή της Χρυσοπόλεως στην Κωνσταντινούπολη.

Χτίστηκε από τον αυτοκράτορα του Βυζαντίου Μανουήλ Α΄ τον Κομνηνό (1143-1180) για να εμποδίζει, με αλυσίδα που έφτανε μέχρι τον απέναντι πύργο των Μαγγάνων στην ακτή του Γαλατά, την είσοδο στον Κεράτιο κόλπο. Καταστράφηκε το 1509 από σεισμό και το 1719 από πυρκαγιά, αλλά πάντα τον ανοικοδομούσαν. Στους Βυζαντινούς ήταν γνωστός με το όνομα Άρκλα. Αργότερα, ονομάστηκε λανθασμένα από τους Ευρωπαίους «Πύργος του Λέανδρου», επειδή συνέδεσαν το όνομα του με τον μύθο της Ηρούς και του Λέανδρου, που αναφέρεται όμως στην περιοχή του Ελλησπόντου. Η σημερινή του ονομασία ως «Πύργος της Κόρης» προέρχεται από αυτή την εκδοχή.

Παραπομπές

Λεανδρου
Λεανδρου
Βόσπορος
Αξιοθέατα στην Κωνσταντινούπολη
Τζον Μπούντρικ

Ο Τζον "Rabbit" Μπούντρικ (αγγλ. πλήρες όνομα John Douglas Bundrick, 21 Νοεμβρίου 1948, Χιούστον, ΗΠΑ) είναι Αμερικάνος κιμπορντίστας της ροκ μουσικής, γνωστότερος για τη συνεργασία του με τα βρετανικά ροκ συγκροτήματα των Free και των The Who.

Βιογραφία
Ο Μπούντρικ γεννήθηκε στο Χιούστον του Τέξας το 1948 και προέρχεται από οικογένεια μουσικών, αφού η μητέρα του έπαιζε πιάνο, ο πατέρας του μπάσο, ενώ τα αδέλφια του ασχολούνταν με διάφορα μουσικά όργανα. Ξεκίνησε να παίζει πιάνο σε ηλικία επτά ετών και τέσσερα χρόνια αργότερα ακολούθησε τον πατέρα του στο συγκρότημα κάντρι μουσικής που έπαιζε. Στα 15 του χρόνια ηχογραφούσε με διάφορα τοπικά συγκροτήματα και αφού σταμάτησε τις σπουδές του στο κολέγιο, μετακόμισε στο Λος Άντζελες, όπου έλαβε και το προσωνύμιο "Rabbit" λόγω των δοντιών του.

Στις αρχές της δεκαετίας του '70 επέστρεψε στο Χιούστον για να συνεργαστεί με τον Τζόνι Νας, γράφοντας τραγούδια για το δίσκο του "I Can See Clearly Now", του οποίου το ομώνυμο κομμάτι ανέβηκε στην κορυφή των αμερικάνικων τσαρτ και έγινε χρυσό. Μέσω του Νας, ο Μπούντρικ γνώρισε τον Μπομπ Μάρλεϊ με τον οποίο συνεργάστηκε στο δίσκο "Catch a Fire".

Το ίδιο διάστημα του προτάθηκε να γίνει μέλος των Free, με τους οποίους κυκλοφόρησε το άλμπουμ "Heartbreaker", αφού πιο πριν είχε συνεργαστεί με τον κιθαρίστα του συγκροτήματος, Πωλ Κοσσόφ και τον μπασίστα Άντι Φρέιζερ στο πρότζεκτ Kossoff, Kirke, Tetsu and Rabbit. Κατά το υπόλοιπο της δεκαετίας συνεργάστηκε με καλλιτέχνες όπως οι Sandy Denny, Andy Fairweather-Low, Jim Capaldi, Eric Burdon, Donovan, John Martyn, Silverhead, κ.α.. Επίσης, κυκλοφόρησε μία σειρά προσωπικών δίσκων όπως το "Broken Arrows" του 1973 και το "Dark Saloon" του 1974.

Το 1977 συνεργάστηκε με τον κιθαρίστα των The Who, Πιτ Τάουνσεντ, συμμετέχοντας στο άλμπουμ "Rough Mix" και αναπτύσσοντας φιλία η οποία αποτέλεσε τη βάση για τις μελλοντικές συνεργασίες τους. Την ίδια περίοδο, δέχτηκε πρόσκληση για να συμμετάσχει στους βρετανούς Crawler, ηχογραφώντας μαζί τους δύο στούντιο και ένα ζωντανό άλμπουμ.

Το 1979 εντάχθηκε στους The Who για την παγκόσμια περιοδεία τους και κατά τη δεκαετία του '80 συμμετείχε σε σόλο άλμπουμ των μελών τους, όπως τα "Empty Glass", "White City: A Novel" και "Iron Man: A Musical" του Τάουνσεντ, όπως και τα "McVicar" και "Celebration: The Music of the Who" του Ρότζερ Ντάλτρι.

Μέχρι σήμερα, έχει κυκλοφορήσει αρκετούς προσωπικούς δίσκους και συμμετείχε σε δουλειές των Μικ Τζάγκερ, Ρότζερ Γουώτερς, Μικ Τέιλορ, Τρέβορ Ράμπιν, κ.α., ενώ έπαιξε και στο άλμπουμ "Endless Wire", τον πρώτο στούντιο δίσκο των The Who μετά το 1982.

Δισκογραφία

Πηγές

 John "Rabbit" Bundrick | Biography | AllMusic
 Artist: John *Rabbit* Bundrick | Kurzweil
 John "Rabbit" Bundrick Discography at Discogs

Εξωτερικοί σύνδεσμοι 
 Επίσημη ιστοσελίδα του Τζον Μπούντρικ

Αμερικανοί πιανίστες
Αμερικανοί μουσικοί
Ροκ μουσικοί
Ερνάν Πέρες

Ο Ερνάν Αρσένιο Πέρες Γκονσάλες (Hernán Arsenio Pérez González, γεννημένος στις 25 Φεβρουαρίου 1989), είναι Παραγουανός επαγγελματίας και διεθνής ποδοσφαιριστής, ο οποίος αγωνίζεται ως μέσος για την Εσπανιόλ.

Σταδιοδρομία σε συλλόγους

Αρχή και Βιγιαρεάλ 
Ο Ερνάν Πέρες έπαιξε στην πρώτη κατηγορία της Παραγουάης το 2007, με την ομάδα Τακουάρι.  Ωστόσο, σημείωσε ελάχιστες εμφανίσεις λόγω σοβαρού τραυματισμού στο γόνατο.

Στις 30 Ιουλίου 2009, υπέγραψε πενταετές συμβόλαιο με τη Βιγιαρρεάλ. Αρχικά, έπαιξε 2 χρόνια στις ρεζέρβες και έπειτα ανέβηκε στην πρώτη ομάδα της Βιγιαρεάλ τη σεζόν 2011-12, όπου έκανε και το ντεμπούτο του στο Τσάμπιονς Λιγκ, με αντίπαλο τη Νάπολι.

Στις 31 Ιανουαρίου 2014, υπέγραψε στον Ολυμπιακό για 3,5 χρόνια. Το ντεμπούτο του, με τη νέα του ομάδα, το έκανε στις 5 Φεβρουαρίου 2014, εναντίον του Πανιωνίου. Στις 13 Απριλίου 2014, τραυματίστηκε σοβαρά για ακόμη μία φορά(ρήξη χιαστών), στον τελευταίο αγώνα του πρωταθλήματος, εναντίον του Απόλλωνα.

Στις 30 Ιανουαρίου του 2015, επέστρεψε στην Ισπανία για χάρη της Ρεάλ Βαγιαδολίδ, όπου παρέμεινε σε αυτήν μέχρι το τέλος της σεζόν.

Εσπανιόλ
Στις 3 Ιουλίου του 2015, υπέγραψε τετραετές συμβόλαιο με την Εσπανιόλ, αφού προηγουμένως το συμβόλαιό του με τη Βιγιαρρεάλ είχε λήξει.

Διεθνής σταδιοδρομία 
Έκανε το ντεμπούτο με την εθνική Παραγουάης το Μάρτιο του 2010. Το 2011, σε ηλικία 21 ετών, έγινε μέλος της αποστολής της εθνικής του για το Κόπα Αμέρικα.

Διακρίσεις

Ολυμπιακός 
 Πρωτάθλημα Ελλάδας 2013-14

Παραπομπές

Εξωτερικοί Σύνδεσμοι
 Ερνάν Πέρες, FIFA.com 
 Ερνάν Πέρες, soccerway.com
 Ερνάν Πέρες, transfermarket.co.uk

Ποδοσφαιριστές Εθνικής Παραγουάης
Ποδοσφαιριστές Βιγιαρρεάλ ΚΦ
Μέσοι ποδοσφαιριστές
Ποδοσφαιριστές Σούπερ Λιγκ Ελλάδας
Παραγουανοί ποδοσφαιριστές
Ποδοσφαιριστές Ολυμπιακού Πειραιώς
Ποδοσφαιριστές Εθνικής Παραγουάης U20
Ποδοσφαιριστές Τακουάρι ΦΚ
Ποδοσφαιριστές Πριμέρα Ντιβιζιόν
Ποδοσφαιριστές ΡΚΝ Εσπανιόλ
Ποδοσφαιριστές Ρεάλ Βαγιαδολίδ
Ποδοσφαιριστές Ντεπορτίβο Αλαβές
Ξένοι ποδοσφαιριστές στην Ελλάδα
Ποδοσφαιριστές Κόπα Αμέρικα 2019
Ποδοσφαιριστές Πρωταθλήματος Κατάρ
Ποδοσφαιριστές Αλ Αχλί ΣΚ (Ντόχα)
Λέοναρντ Νίμοϊ

Ο Λέοναρντ Νίμοϊ (Leonard Simon Nimoy, 26 Μαρτίου 1931 – 27 Φεβρουαρίου 2015) ήταν Αμερικανός ηθοποιός, σκηνοθέτης, τραγουδιστής, ποιητής και φωτογράφος. Γεννήθηκε στη Βοστόνη της Μασαχουσέτης στις 26 Μαρτίου του 1931, από οικογένεια εβραίων μεταναστών, που είχαν έλθει στις ΗΠΑ από το Izyaslar της σημερινής Ουκρανίας. Ξεκίνησε την ηθοποιία από πολύ μικρός, σαν μέλος θεατρικών ομάδων της τοπικής κοινότητας όπου μεγάλωσε. Αποφοίτησε από το Κολλέγιο της Βοστόνης και στη συνέχεια σπούδασε υποκριτική στο Pasadena Playhouse της Καλιφόρνια. Ερμήνευσε τους πρώτους (δευτερεύοντες) ρόλους του στην κινηματογραφική ταινία "Queen for a Day" (1951) και στην τηλεοπτική σειρά "Zombies of the Stratosphere" (1952), ενώ ήταν ο βασικός πρωταγωνιστής της ταινίας "Kid Monk Baroni" (1952). Κατά τη διάρκεια της στρατιωτικής του θητείας, λόγω του ότι είχε ήδη καθιερωθεί ως αναγνωρίσιμος διασκεδαστής, εργάσθηκε στην Ατλάντα σαν παραγωγός εκπομπών για τον αμερικανικό στρατό.

Mr. Spock
Ο Νίμοϊ έφτασε στο απόγειο της δημοφιλίας του, με τη συμμετοχή του στη σειρά Σταρ Τρεκ (1965-1969), όπου υποδύθηκε με μεγάλη πειστικότητα τον κο Σποκ (Mr Spock) έναν φλεγματικό εξωγήινο, αξιωματούχο-συγκυβερνήτη του πληρώματος του φανταστικού διαστημόπλοιου "Έντερπραϊζ". Η σειρά γνώρισε πολύ μεγάλη επιτυχία και είχε ως επακόλουθο την παραγωγή επτά σχετικών ταινιών, στις οποίες ο Νίμοϊ επίσης συμμετείχε, όπως και σε άλλες σειρές του ιδίου είδους. Ο χαρακτήρας του Σποκ βραβεύθηκε ως ένας από τους 50 κορυφαίους τηλεοπτικούς, ενώ χάρισε στον Νίμοϊ τρεις τιμητικές υποψηφιότητες για βραβεία Emmy. Την εμπειρία του σαν "κος Σποκ", ο Νίμοϊ κατέγραψε σε δυο αυτοβιογραφίες του με τίτλους "Δεν είμαι ο Σποκ" (1975) και "Είμαι ο Σποκ" (1995).

Εκτός της σειράς "Σταρ Τρεκ", ο Νίμοϊ πρωταγωνίστησε και στο επίσης γνωστό σίριαλ "Mission: Impossible".

Θάνατος
Ο Νίμοϊ απεβίωσε στις 27 Φεβρουαρίου του 2015 σε ηλικία 83 ετών.

Παραπομπές

Πηγή

 Εγκυκλοπαίδεια Britannica

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Αμερικανοί σκηνοθέτες κινηματογράφου
Κάμπια

Κάμπια ονομάζεται η προνύμφη των Λεπιδοπτέρων Εντόμων, στάδιο που προηγείται της χρυσαλίδας και της πεταλούδας. Ο όρος αναφέρεται επίσης στις προνύμφες ορισμένων Υμενοπτέρων και Μηκοπτέρων. Το σώμα της κάμπιας είναι μαλακό, κυλινδρικό και επίμηκες, σκεπασμένο συχνά με χνούδι με έντονα χρώματα. Έχει 6 ζεύγη κοντών θωρακικών ποδιών, αρκετά κοιλιακά ψευδοπόδια και κοντές κεραίες. Με το μασητικό όργανο στην περιοχή του στόματος, η κάμπια τρώει με λαιμαργία φύλλα, συνήθως ενός συγκεκριμένου φυτού, και μπορεί να καταστρέψει τις καλλιέργειες. Ζει μοναχικώς μέχρι να κλειστεί στο κουκούλι, όπου θα μεταμορφωθεί σε χρυσαλλίδα. Λανθασμένη είναι η αντίληψη ότι πρόκειται για σκώληκες π.χ. μεταξοσκώληκας. Μία λεπτομερής εξέταση αποδεικνύει ότι είναι έντομα.

Περιγραφή 
 
Η μορφή και το μέγεθος των καμπιών ποικίλλει σημαντικά, ανάλογα με το είδος. Γενικώς οι κάμπιες έχουν κυλινδρικό και δακτυλιοειδές σκωληκόμορφο σώμα χωρισμένο σε δακτυλιοειδή μεταμερή, κοντά πόδια που παίζουν δευτερεύοντα ρόλο στην κίνησή τους και κινούνται με κυματοειδή προωθητική κίνηση. Περιβάλλονται από ένα προστατευτικό σκληρό χιτινώδες περίβλημα που μπορεί να φέρει τρίχες ή αγκάθια. Το κεφάλι είναι σφαιρικό με ισχυρές σιαγόνες, φέρει δύο ατροφικές κεραίες, έξι στοματικά θρυπτικά μόρια και περίπου 12 πλάγια οφθαλμίδια. Τα θωρακικά μεταμερή, δηλαδή οι τρεις πρώτοι δακτύλιοι μετά το κεφάλι αποτελούν τον θώρακα και διαθέτουν τρία ζεύγη αληθινών ποδιών, με τρία άρθρα και ένα τελικό νύχι το καθένα.

Παραπομπές 

Λεπιδόπτερα
Αγάλω Αρκαδίας

Η Αγάλω είναι οικισμός της τοπικής κοινότητας Ράφτη, της δημοτικής ενότητας (τέως δήμου) Ηραίας,  του δήμου Γορτυνίας, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα Καλλικράτης.  Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Γορτυνίας του νομού Αρκαδίας, στο γεωγραφικό διαμέρισμα Πελοποννήσου. 
Μέχρι το 1927 ο οικισμός ονομαζόταν Αραμουζά.

Γεωγραφία
Η Αγάλω είναι οικισμός στο δυτικό τμήμα του νομού Αρκαδίας. Βρίσκεται σε ορεινή περιοχή που δεσπόζει στο φαράγγι του ποταμού Λούσιου στα δυτικά, σε μέσο σταθμικό υψόμετρο 460. Απέχει περίπου 75 χλμ. ΒΔ. της Τρίπολης.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1879 ως Αραμουζά και προσαρτήθηκε στον δήμο Ηραίας του νοιμού Αρκαδίας. Το 1912 αποσπάστηκε από τον δήμο Ηραίας και προσαρτήθηκε στην κοινότητα Ράφτι (Ράφτη). Το 1927 μετονομάστηκε σε Αγάλω. Με το ΦΕΚ 244Α - 04/12/1997 αποσπάστηκε από την κοινότητα Ράφτη και προσαρτήθηκε στον δήμο Ηραίας. Με το ΦΕΚ 87Α - 07/06/2010 αποσπάστηκε από τον δήμο Ηραίας και προσαρτήθηκε στον δήμο Γορτυνίας.

Αξιοθέατα
Η κεντρική πλατεία με την πετρόκτιστη βρύση και τον 100ετή πλάτανο 
Η εκκλησία της Παναγίας

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006
Εγκυκλοπαίδεια Πάπυρος Λαρούς, εκδ. 1963
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
http://agaloarkadias.blogspot.com/p/blog-page_21.html

Δήμος Γορτυνίας
Χωριά του νομού Αρκαδίας
Σπυρίδων Καραμούτσος

Ο Σπυρίδων Α. Καραμούτσος (Πολυστάφυλο Πρέβεζας, 1938) είναι Έλληνας οικονομολόγος, δικηγόρος και πολιτικός. Διετέλεσε βουλευτής Πρέβεζας (1989-1996).

Βιογραφία 
Γεννήθηκε στο Πολυστάφυλο Πρέβεζας το 1938.

Βιβλιογραφικές παραπομπές 

Βουλευτές Πρέβεζας
Κόνδορας

Κόνδορας είναι η ονομασία δύο ειδών των Γυπών του Νέου Κόσμου, το καθένα σε μονοτυπικό γένος. Είναι τα μεγαλύτερα ιπτάμενα χερσαία πτηνά στο Δυτικό Ημισφαίριο.

Αυτά είναι:

 Ο Κόνδορας των Άνδεων (Vultur gryphus) που απαντάται στις Άνδεις.
 Ο Κόνδορας της Καλιφόρνιας (Gymnogyps californianus) σήμερα περιορίζεται στα δυτικά παράκτια όρη των  Ηνωμένων Πολιτειών και του Μεξικού.

Συστηματική ταξινομική
Για περαιτέρω πληροφορίες για αυτό το θέμα βλέπε Ταξινομική του Κόνδορα των Άνδεων και Ταξινομική του Κόνδορα της Καλιφόρνιας

Οι κόνδορες όπως και όλοι οι γύπες  του Νέου Κόσμου ανήκουν στην οικογένεια των Καθαρτιδών. Οι γύπες του Νέου και του Παλαιού Κόσμου προήλθαν από διαφορετικούς προγόνους. Ωστόσο, και οι δύο τρέφονται με κουφάρια και έχουν χαρακτηριστικά γυμνά κεφάλια.

Εξωτερικοί σύνδεσμοι

 BirdLife Species Factsheet Andean Condor 
 BirdLife Species Factsheet California Condor 
 California Condor Conservation
 Condor
 Scientists Work to Repopulate Colombia's Skies with Condors - slideshow by the Los Angeles Times
 Ventana Wildlife Society: Condor Recovery

Γύπες του Νέου Κόσμου
Καθαρτίδες
Πτωματοφάγα ζώα
Σούδα Χανίων

Η Σούδα είναι κωμόπολη της Περιφέρειας Κρήτης και στρατηγικής σημασίας λιμάνι. Είναι επίνειο της πόλης των Χανίων  και από το 2011   μέρος του καλλικρατικού δήμου Χανίων   , από την οποία απέχει 7 χιλιόμετρα. Με βάση την απογραφή του 2011 είχε πληθυσμό 6.418 κατοίκους. Η Σούδα είναι κτισμένη στα νοτιοδυτικά του Κόλπου της Σούδας και πήρε την πολεοδομική της μορφή τα μεταπολεμικά χρόνια. Το λιμάνι της Σούδας εξυπηρετεί πλοία εσωτερικού, από και προς Πειραιά, καθώς και πλοία εξωτερικού, εμπορικά ή κρουαζιερόπλοια. Στην περιοχή του Κόλπου της Σούδας βρίσκονται επίσης σημαντικές στρατιωτικές εγκαταστάσεις τόσο του ελληνικού Πολεμικού Ναυτικού (Ναύσταθμος Κρήτης), αλλά και του ΝΑΤΟ (Βάση Σούδας), που εξυπηρετεί και τις ένοπλες δυνάμεις των ΗΠΑ.

Αθλητισμός 
Ο «Άρης Σούδας» ή «Αθλητικός Ποδοσφαιρικός Σύλλογος Άρης Κυδωνίας», όπως είναι το πλήρες όνομά του, είναι ο ποδοσφαιρικός σύλλογος του λιμανιού της Σούδας. Ιδρύθηκε το 1958, χρώματα του συλλόγου είναι το μπλε και το λευκό και έμβλημά του ο θεός Άρης. Έχει 3 παρουσίες στο πρωτάθλημα της τέταρτης τη τάξει εθνικής κατηγορίας, τις χρονιές 2002-03 και 2003-04 ως Δ΄ Εθνική και τη σεζόν 2020-21 ως Γ΄ Εθνική. Τη σεζόν 2021-22 μετέχει στο πρωτάθλημα της Γ΄ Εθνικής ως τρίτη τη τάξει εθνική κατηγορία, ύστερα από νέα αναδιάρθρωση. Έδρα του αποτελεί το Δημοτικό Γήπεδο Σούδας.

Πηγές 
ΔΕ Σούδας στην ιστοσελίδα του Δήμου Χανίων.

Παραπομπές

Κωμοπόλεις του νομού Χανίων
Φινέας (αδελφός του Κηφέα)

Ο Φινέας ήταν αδελφός του Κηφέα, του βασιλιά της Αιθιοπίας, γιοι και οι δυο -σύμφωνα με κάποιες παραδόσεις- του Βήλου, βασιλιά της Αιγύπτου. Ο Φινέας θεωρείτο μνηστήρας της ανιψιάς του, της Ανδρομέδας, της κόρης του Κηφέα και της Κασσιέπειας. Αποπειράθηκε να αρπάξει την Ανδρομέδα από τον Περσέα, όταν ο τελευταίος την έσωσε από το Κήτος, και τότε ο ήρωας του έδειξε το κεφάλι της Μέδουσας και τον απολίθωσε.

Ελληνική μυθολογία
Καμπομπάσσο

Το Καμπομπάσο (ιταλικά: Campobasso, λατινικά: Campus vassorum) είναι πόλη στην Ιταλία, πρωτεύουσα της ομώνυμης επαρχίας και της περιφέρειας Μολίζε. Υπολογίζεται ότι το 2013 είχε 48.436 κατοίκους. Η πόλη είναι κτισμένη σε υψόμετρο 700 μέτρων, κατατάσσοντάς την την τρίτη ορεινότερη ανάμεσα στις πρωτεύουσες περιφερειών, μετά την Ποτέντσα και την Λ' Άκουιλα, ψηλά στην κοιλάδα του ποταμού Μπιφέρνο, στους πρόποδες των Απεννίνων.

Δεν είναι γνωστό πότε ιδρύθηκε. Στο λόφο πάνω από τη σύγχρονη πόλη υπήρχε ένας οικισμός του αρχαίου λαού των Σαμνιτών. Περίπου 15 χιλιόμετρα νότια της πόλης βρίσκεται ο αρχαιολογικός χώρος της ρωμαϊκής πόλης Σαέπινουμ. Η σημερινή πόλη ιδρύθηκε κατά πάσα πιθανότητα από τους Λομβαρδούς. Η πρώτη αναφορά της γίνεται το 878. Η πόλη αναπτύχθηκε ως εμπορικό κέντρο. Όταν η πόλη βρισκόταν υπό την κυριαρχία της οικογένειας Μονφόρτε κατασκευάστηκε το Καστέλο Μονφόρτε το 1459. Η αρχική πόλη στη συνέχεια εγκαταλείφθηκε το 1732 και κατασκευάστηκε σε χαμηλότερο υψόμετρο. Η παλαιά πόλη αποτελείται σήμερα από το Καστέλο Μονφόρτε και τους ναούς των αγίων Βαρθολομαίου και Γεωργίου.

Σήμερα η πόλη είναι σημαντικό αγροτικό κέντρο, διάσημο για τα μπιζέλια και το ημίσκληρο τυρί του. Στην πόλη λειτουργεί αρχαιολογικό μουσείο για τους αρχαίους λαούς της περιοχής. Ο μητροπολιτικός ναός, αφιερωμένος στην Αγία Τριάδα αρχικά κατασκευάστηκε το 1504, αλλά μετά την καταστροφή του από σεισμό ανακατασκευάστηκε το 1829 σε νεοκλασσικό ρυθμό. Στην πόλη έχει την έδρα του το πανεπιστήμιο του Μολίζε.

Παραπομπές

Εξωτερικοί σύνδεσμοι 
 

Πόλεις του Μολίζε
Κωνσταντίνος Ντέρος

Ο Κωνσταντίνος Αθ. Ντέρος (1945 -  13 Φεβρουαρίου 2013) ήταν Έλληνας γιατρός και πολιτικός. Υπηρέτησε στην Τοπική Αυτοδιοίκηση στο Χαϊδάρι Αττικής και για πολύ μικρό χρονικό διάστημα ως βουλευτής Λακωνίας

Σταδιοδρομία 
Η καταγωγή του ήταν από το Γεωργίτσι Λακωνίας. Σπούδασε Ιατρική. Ως γιατρός υπήρξε πρωτοπόρος στο να συσταθούν και να οργανωθούν ιατρικές ομάδες αποτελούμενες από εθελοντές, με σκοπό τη δωρεάν παροχή ιατρικών υπηρεσιών. Αργότερα ήταν πρόεδρος του Ψυχιατρικού Νοσοκομείου στο Δαφνί και πρόεδρος της ΕΙΝΑΠ. 

Εντάχθηκε στο ΠΑΣΟΚ και ήταν υποψήφιος βουλευτής για πρώτη φορά στις εκλογές του 1981, συγκεντρώνοντας 2.117 ψήφους (δεν εξελέγη).

Το 1983 εξελέγη για πρώτη φορά δημοτικός σύμβουλος Χαϊδαρίου (με το συνδυασμό του Κυριάκου Ντηνιακού) και εν συνεχεία αντιδήμαρχος και πρόεδρος του δημοτικού συμβουλίου. Ήταν υποψήφιος Δήμαρχος Χαϊδαρίου στις δημοτικές εκλογές του 1994.

Στις εκλογές του Νοεμβρίου του 1989 εξελέγη βουλευτής Λακωνίας με το ΠΑΣΟΚ, όμως έχασε την έδρα του στο Εκλογοδικείο από τον Παρασκευά Φουντά, το Μάρτιο του 1990.

Απεβίωσε το 2013 από καρκίνο.

Παραπομπές 

Βουλευτές Λακωνίας
Βουλευτές εκλεγμένοι με το ΠΑΣΟΚ
Έλληνες ιατροί του 20ου αιώνα
Αβραμιάνικα Λακωνίας

Τα Αβραμιάνικα είναι οικισμός της τοπικής κοινότητας Γέρμας, της δημοτικής ενότητας  (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.

Γεωγραφία
Τα Αβραμιάνικα είναι ημιορεινός οικισμός στο δυτικοκεντρικό τμήμα του νομού Λακωνίας, πάνω στον κύριο οδικό άξονα που συνδέει τα χωριά της Μάνης με το Γύθειο και λίγο ανατολικότερα του Οιτύλου, σε μέσο σταθμικό υψόμετρο 230. Απέχει περίπου 57 χλμ. Ν. ΝΔ. της Σπάρτης.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο Τοπικό Διαμέρισμα Γέρμας του δήμου Οιτύλου. Με το ΦΕΚ 87Α - 07/06/2010 αποσπάστηκε από τον δήμο Οιτύλου και προσαρτήθηκε στον δήμο Ανατολικής Μάνης.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, εκδ. 2006
Εγκυκλοπαίδεια Δομή, εκδ. 2002-4
Google Earth
Περιοδικό «Διακοπές», εκδ. Δ.Ο.Λ.,  2010
eetaa.gr

Χωριά του νομού Λακωνίας
Δήμος Ανατολικής Μάνης
Αβάντι Σάμου

Το Αβάντι είναι οικισμός της Σάμου. Διοικητικά υπάγεται στην τοπική κοινότητα Σπαθαραίων, της δημοτικής ενότητας (τέως δήμου) Πυθαγορείου του δήμου Σάμου, της περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα Καλλικράτης και των μεταβολών που ακολούθησαν αυτό το πρόγραμμα.  
Μέχρι το 2001 ο οικισμός ονομαζόταν Ζέφυρος.

Γεωγραφία
Το Αβάντι είναι παραθαλάσσιος οικισμός της νότιας Σάμου. Βρίσκεται στο νοτιοανατολικό άκρο του κόλπου του Μαραθόκαμπου, σχεδόν απέναντι από το νησάκι Σαμιοπούλα (στα ΝΑ), σε μέσο σταθμικό υψόμετρο 35. Απέχει 42 χλμ. περίπου ΝΔ. της πόλης της Σάμου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 ως Ζέφυρος και προσαρτήθηκε στην κοινότητα Σπαθαραίων της Σάμου. Με το ΦΕΚ 244Α - 04/12/1997 αποσπάστηκε από την κοινότητα Σπαθαραίων και προσαρτήθηκε στον δήμο Πυθαγορείου. Με το ΦΕΚ 87Α - 07/06/2010, ο οικισμός αποσπάστηκε από τον δήμο Πυθαγορείου και προσαρτήθηκε στον δήμο Σάμου. Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Ανατολικής Σάμου.

Παραπομπές

Πηγές
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Χάρτες «ROAD» (Σάμος 1:50.000)
Google Earth
eetaa.gr

Χωριά της Σάμου
Σκάλα Μεσσηνίας

Η Σκάλα  (Τοπική Κοινότητα Σκάλας - Δημοτική Ενότητα Μελιγαλά), ανήκει στον δήμο Οιχαλίας της Περιφερειακής Ενότητας Μεσσηνίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Η επίσημη ονομασία είναι “η Σκάλα”. Έδρα του δήμου είναι ο Μελιγαλάς και ανήκει στο γεωγραφικό διαμέρισμα Πελοποννήσου. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Σκάλα ανήκε στο Τοπικό Διαμέρισμα Σκάλας, του πρώην Δήμου Μελιγαλά του Νομού Μεσσηνίας.
 

Γεωγραφικά στοιχεία

Οικισμός: Σκάλα

Υψόμετρο: 97 μ.

Επίσημη Ονομασία: Σκάλα

Τοπ. διαμέρισμα: Τ.Δ.Σκάλας

Δήμος: Δήμος Οιχαλίας

Έδρα Δήμου: Μελιγαλάς

Περιφ. Ενότητα: Μεσσηνία

Κωδ. Οικισμού: 17210901

Πρώην (Καποδιστριακός) Δήμος: ΔΗΜΟΣ ΜΕΛΙΓΑΛΑ

Παραπομπές

Εξωτερικοί σύνδεσμοι
 Φωτογραφία του χωριού της Σκάλας.

Χωριά του νομού Μεσσηνίας
Δήμος Οιχαλίας
Γιουάν Τσονγκχουάν

Ο Γιουάν Τσονγκχουάν (κινεζικά: 袁崇焕, 6 Ιουνίου 1584 – 22 Σεπτεμβρίου 1630) ήταν Κινέζος στρατηγός της Δυναστείας Ming. Το 1625, όταν οι Μαντσούριοι εισέβαλλαν στην Βόρεια Κίνα, ο αρχιστάτηγος Γκάο Ντι διέταξε υποχώρηση των κινεζικών δυνάμεων. Ο Γιουάν Τσονγκχουάν αρνήθηκε να υποχωρήσει και στην πόλη Ningyuan αντιμετώπισε 130.000 Μαντσούριους με μόνο 9.000 στρατιώτες και λίγα κανόνια. Παρόλο που οι Μαντσούριοι υπερτερούσαν αριθμητικά, ηττήθηκαν απο τον Γιουάν Τσονγκχουάν, και ο βασιλιάς τους Νουρχάσι πέθανε από τραύματα.

Τον Ιούνιο του 1628, ο Γιουάν Τσονγκχουάν κατέλαβε το Jinzhou και νίκησε τους Μαντσούριους στην Δεύτερη Μάχη του Ningyuan. Τον χειμώνα του 1629, ο διάδοχος του Νουρχάσι, Χουάνγκ Ταιτζί, προσπέρασε το Σινικό Τείχος και έφτασε έξω απο το Πεκίνο με 100.000 στρατιώτες αλλά ο Γιουάν Τσονγκχουάν τον απώθησε.

Ο Χουάνγκ Ταιτζί, ξέροντας ότι ποτέ δεν θα μπορούσε να νικήσει τον Γιουάν Τσονγκχουάν, διέδωσε φήμες ότι ο Γιουάν Τσονγκχουάν συνεργαζόταν μυστικά μαζί του. Οι διεφθαρμένοι ευνούχοι, που μισούσαν τον Γιουάν Τσονγκχουάν επειδή δεν τους έδινε μίζες, έπεισαν το αυτοκράτορα Τσόνγκζεν να συλλάβει και να εκτελέσει τον Γιουάν Τσονγκχουάν.

Πράγματι, ο Γιουάν Τσονγκχουάν συνελήφθη και εκτελέστηκε με κόψιμο σε 1000 κομάτια. Το μίσος των κατοίκων του Πεκίνου για τον "προδότη" ήταν τέτοιο που αγόρασαν κομμάτια απο το σώμα του και τα έφαγαν. Ο αυτοκράτορας διέταξε να μην ταφεί το κεφάλι του Γιουάν Τσονγκχουάν, το μόνο κομμάτι του σώματός του που απέμεινε, αλλά ένας φρουρός το πήρε και το έθαψε.

Χωρίς τον Γιουάν Τσονγκχουάν, το 1664, οι Μαντσούριοι κατέλαβαν την Κίνα και ίδρυσαν την Δυναστεία Τσινγκ. Τώρα πλέον, ο Γιουάν Τσονγκχουάν είναι εθνικός ήρωας στην Κίνα.

Παραπομπές 

Στρατηγοί